Libby Kosmala

| Mitalit | Mitalit | Mitalit |  |
| --- | --- | --- | --- |
|  Libby Kosmala vuonna 2012 |  Libby Kosmala vuonna 2012 |  Libby Kosmala vuonna 2012 |  |
Maa:   Australia
Naisten ammunta
|  Paralympialaiset  |  Paralympialaiset  |  Paralympialaiset  |  |
|  Kultaa | Toronto 1976 | Kivääri 2–5 |  |
|  Kultaa | Arnheim 1980 | Kivääri makuu 2–5 |  |
|  Kultaa | New York/Stoke Mandeville 1984 | Ilmakiväärin asentokilpailu 2–6 |  |
|  Kultaa | New York/Stoke Mandeville 1984 | Ilmakiväärin polviammunta 2–6 |  |
|  Kultaa | New York/Stoke Mandeville 1984 | Ilmakiväärin makuuammunta 2–6 |  |
|  Kultaa | New York/Stoke Mandeville 1984 | Ilmakiväärin seisonta-ammunta 2–6 |  |
|  Kultaa | Soul 1988 | Ilmakiväärin asentokilpailu 2–6 |  |
|  Kultaa | Soul 1988 | Ilmakiväärin polviammunta 2–6 |  |
|  Kultaa | Soul 1988 | Ilmakiväärin makuuammunta 2–6 |  |
|  Hopeaa | Arnheim 1980 | Ilmakiväärin asentokilpailu 2–5 |  |
|  Hopeaa | Arnheim 1980 | Ilmakiväärin polviammunta 2–5 |  |
|  Hopeaa | Soul 1988 | Ilmakiväärin seisonta-ammunta 2–6 |  |
Naisten uinti
|  Paralympialaiset  |  Paralympialaiset  |  Paralympialaiset  |  |
|  Pronssia | Heidelberg 1972 | 3x50 m viesti 2-4 |  |
Elizabeth "Libby" Dudley Kosmala (o.s. Richards, s. 8. heinäkuuta 1942 Adelaide) on australialainen urheiluampuja, jolla on synnynnäinen paraplegia. Hän on kilpaillut 12 paralympialaisissa, joissa on voittanut 13 mitalia. Näistä mitaleista yhdeksän on kultaisia.
Ensimmäisen kerran Kosmala oli mukana Heidelbergissä 1972. Tuolloin hän kilpaili yleisurheilussa keihäänheitossa, viisiottelussa ja pyörätuolikelauksessa. Hän kilpaili myös eri uintilajeissa. Hän saavutti pronssia 3x50 viestissä. Neljä vuotta myöhemmin Toronton paralympialaisissa hän voitti ensimmäisen kultamitalinsa, kun hän voitti kivääriammunnan luokan 2–5. Hän kilpaili Torontossa myös dartsin ja jousiammunan sekoituksessa sekä jousiammunnassa.
Arnheimin paralympialaisissa 1980 Kosmala osallistui vain kivääriammuntalajeihin luokassa 2–5. Hän voitti makuukilpailun ja oli toinen polviasennossa ja asentokilpailussa. Seisonta-ammunassa hän oli kahdeksas. Neljä vuotta myöhemmin Stoke Mandevillen ja New Yorkin paralympialaisissa hän kilpaili jälleen vain ammuntalajeissa. Hän voitti neljä kultamitalia ilmakivääriammunnan luokassa 2–6: asentokilpailun, makuuammunnan, polviammunnan ja seisonta-ammunnan. Soulin paralympialaisissa 1988 Kosmala kilpaili yhdeksässä lajitapahtumassa. Hän voitti jälleen luokkien 2–6 naisten ilmakivääriammunnan polviammunnan, makuuammunnan ja asentokilpailun. Hän oli myös toinen seisomisasennon kilpailun. Hän osallistui myös neljään sekajoukkuekilpailuun ilmakiväärin luokassa 2–6, mutta he eivät päässeet kymmenen parhaan joukkoon. Kosmala osallistui myös sekakilpailuun ilmakiväärin makuuammunnassa, mutta oli viidestoista.
Barcelonassa 1992 hän kilpaili viidessä eri lajitapahtumassa, mutta pääsi vain englantilaiskilpailussa loppukilpailuun, jossa oli kuudes. Barcelonasta lähtien on kilpaillut luokassa SH1. Atlantassa 1996 Kosmala kilpaili viidessä lajissa, mutta pääsi vain naisten ilmakiväärin loppukilpailuun, jossa hän oli viides. Sydneyssä 2000 Kosmala kilpaili neljässä lajitapahtumassa Hän pääsi finaaliin ilmakiväärin makuukilpailussa, naisten ilmakiväärin seisonta-asentokilpailussa ja naisten urheilukiväärin kilpailussa, mutta oli parhaimmillaan kuudes.
Ateenassa 2004 Kosmala kilpaili naisten urheilukiväärissä, sekakilpailussa kiväärin makuukilpailussa ja ilmakiväärin makuukilpailussa sekä naisten ilmakiväärin seisonta-asentokilpailuss. Hän pääsi urheilukiväärikilpailussa loppukilpailuun ollen kahdeksas. Pekingin paralympialaisissa 2008 hän pääsi naisten ilmakiväärin seisonta-asentokilpailun loppukilpailuun ollen neljäs. Hän jäi karsintakierrokselle naisten urheilukiväärissä sekä sekakilpailun kiväärin ja ilmakiväärin makuukilpailuissa. Lontoossa 2012 hän kilpaili sekakilpailussa ilmakiväärissä jääden siinä alkukilpailuun ja naisten 10 m ilmakiväärin seisonta-asentokilpailussa, jossa oli loppukilpailun kahdeksas. Rio de Janeirossa 2016 hän jäi karsintakilpailuun naisten 10 m ilmakiväärin seisonta-asentokilpailussa ja sekakilpailun 10 m ilmakiväärin makuukilpailussa. Hän myös ilmoitti lopettavansa kilpailu-uran Rion paralympialaisten jälkeen.